REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/246-19

2. oktobar 2019. godine

B e o g r a d

Z A P I S N I K

50. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 2. OKTOBRA 2019. GODINE

 Sednica je počela u 13.00 časova.

 Sednicom je predsedavala Katarina Rakić, predsednik Odbora.

 Sednici su prisustvovali članovi Odbora: Jovica Jevtić, Jasmina Karanac, Ognjen Pantović, Snežana B Petrović, Olivera Pešić i Dalibor Radičević.

 Sednici su prisustvovali zamenici članova Odbora: Vladimir Petković (zamenik dr Vladimira Orlića) i Danijela Stojadinović (zamenik Stefane Miladinović).

 Sednici nisu prisustvovali članovi Odbora: Zoran Milekić, Aleksandar Stevanović, Dragan Jovanović, Dragan Vesović, Nenad Konstantinović, Marina Ristić, Novica Tončev i Goran Ćirić, niti njihovi zamenici.

 Sednici je prisustvovao iz Ministarstva građevinarstva, saobraćaja i infrastrukture Srđan Čokorilo, samostalni savetnik u Sektoru za vazdušni saobraćaj i transport opasne robe

 Odbor je, jednoglasno (9 glasova ,,za“), u skladu sa predlogom predsednika Odbora usvojio sledeći

D n e v n i r e d:

1. Razmatranje Osnove za vođenje pregovora i zaključivanje Sporazuma između Vlade Republike Srbije, Vlade Crne Gore i Saveta ministara Bosne i Hercegovine o prenosu nadležnosti za pružanje usluga u vazdušnom saobraćaju i teksta Sporazuma između Vlade Republike Srbije, Vlade Crne Gore i Saveta ministara Bosne i Hercegovine o prenosu nadležnosti za pružanje usluga u vazdušnom saobraćaju, radi davanja saglasnosti za privremenu primenu do njegovog stupanja na snagu

Prva tačka dnevnog reda - **Razmatranje Osnove za vođenje pregovora i zaključivanje Sporazuma između Vlade Republike Srbije, Vlade Crne Gore i Saveta ministara Bosne i Hercegovine o prenosu nadležnosti za pružanje usluga u vazdušnom saobraćaju i teksta Sporazuma između Vlade Republike Srbije, Vlade Crne Gore i Saveta ministara Bosne i Hercegovine o prenosu nadležnosti za pružanje usluga u vazdušnom saobraćaju, radi davanja saglasnosti za privremenu primenu do njegovog stupanja na snagu**

 U uvodnom izlaganju Srđan Čokorilo, samostalni savetnik u Sektoru za vazdušni saobraćaj i transport opasne robe, ukazao je da 5. decembra 2019. godine prema međunarodnom sporazumu nadležnost nad svojim vazdušnim prostorom potrebno je da preuzme bosanskohercegovački provajder. Ovo je tehnički sporazum koji je u okviru međunarodne zajednice i kojim se određuju oblasti nadležnosti provajdera koji pružaju usluge u vazdušnom saobraćaju. Pravni osnov za donošenje Sporazuma je predviđen članom 8. Zakona o zaključivanju i izvršenju međunarodnih ugovora. Sporazum će se primenjivati od dana potpisivanja do stupanja na snagu. Datum kada bi bosanskohercegovački provajder trebalo da preuzme odgovornost za vođenje saobraćaja iznad svog delegiranog prostora je 5. decembar 2019. godine, to je datum kada određena bitna promena u vazdušnom saobraćaju mora stupiti na snagu. S obzirom na to da nema vremena da se prođe ceo ciklus ratifikacije Sporazuma, potrebno je da se dobije saglasnost za njegovu privremenu primenu.

 U skladu sa članom 8. Zakona o zaključivanju i izvršavanju međunarodnih ugovora („Službeni glasnik RS“, broj 32/13) i članom 57. Poslovnika Narodne skupštine („Službeni glasnik RS“, broj 20/12-prečišćen tekst), Odbor za prostorno planiranje, saobraćaj, infrastrukturu i telekomunikacije, na sednici održanoj 2. oktobra 2019. godine, jednoglasno (9 glasova ,,za“), doneo je sledeću

O D L U K U

1. Daje se saglasnost Vladi Republike Srbije za privremenu primenu Osnove za vođenje pregovora i zaključivanje Sporazuma između Vlade Republike Srbije, Vlade Crne Gore i Saveta ministara Bosne i Hercegovine o prenosu nadležnosti za pružanje usluga u vazdušnom saobraćaju i teksta Sporazuma između Vlade Republike Srbije, Vlade Crne Gore i Saveta ministara Bosne i Hercegovine o prenosu nadležnosti za pružanje usluga u vazdušnom saobraćaju, do njegovog stupanja na snagu.
2. Ovu odluku dostaviti Vladi Republike Srbije, na dalju nadležnost.
3. Ovu odluku dostaviti predsedniku Narodne skupštine, radi informisanja.

Na sednici Odbora vođen je tonski zapis.

 Sednica je zaključena u 13.10 časova.

SEKRETAR ODBORA PREDSEDNIK ODBORA

 Biljana Ilić Katarina Rakić